আরেকটি সমস্যা হচ্ছে ডিম্বাণুকে পরিণত করার জন্য ডিম্বাশয়ের কোষ লাগে। কিন্তু হায়াসী যেই কোষটি ডিম্বাণু পরিণত করার সিগন্যাল দেয় সেটিকে শনাক্ত করতে চাচ্ছেন। স্টেম কোষ থেকে সেই কোষটি তৈরি করার পদ্ধতিও তিনি আবিষ্কার করতে চান। যাতে করে ডিম্বাণু তৈরি থেকে পরিণত করার পুরো প্রক্রিয়াটি ল্যাবে সম্পন্ন করা যায়। কিছু বিজ্ঞানী মনে করেন ডিম্বাণুগুলোকে ল্যাবে পরিণত করলে কিছু সমস্যা থেকে যায়। কারণ এতে হয়তো দুর্বল শুক্রাণু তৈরি হতে পারে। কিন্তু শুক্রাণু তৈরিতে সক্ষম স্টেম সেলকে সরাসরি শুক্রাশয়ে স্থানান্তর করলে এ সমস্যা থেকে মুক্তি পাওয়া যায়। কারণ আমাদের দেহ যে শুক্রাণুগুলো সুস্থ শুধু সেগুলোকেই বাছাই করে। আর ল্যাবে অযোগ্য শুক্রাণু দ্বারা নিষেক হওয়ার সম্ভাবনা থাকে। তাই ওনারা কৃত্রিমভাবে তৈরি শুক্রাণু শুক্রাশয়ে স্থাপনের পক্ষপাতী।